Žilinská mestská kniha

Žilinská mestská kniha alebo žilinská kniha z rokov 1378-1561 je významná jazyková a právna pamiatka Slovenska. 

Kniha, ktorá obsahuje 149 popísaných listov, je rukopisnou pamiatkou viazanou v koženej väzbe z 15. storočia. V roku 1988 bola vyhlásená za národnú kultúrnu pamiatku.

Časti 
Kniha sa delí na tri časti:
Text magdeburského mestského práva z roku 1378.
Preklad tohto textu do západnej slovenčiny z roku 1473.
117 rôznych záznamov z rokov 1380 - 1561 v latinčine, nemčine a (od roku 1451) aj v západnej slovenčine. Záznamy v západnej slovenčine obsahujú veľa prvkov súvekého slovenského nárečia z okolia Žiliny. Záznam z roku 1451 niektorí autori považujú za najstarší zachovaný "knižný zápis" v slovenčine.

Jazyk 
Slovanské časti sa staršie hodnotili ako slovakizovaná čeština, podľa novšieho výskumu ide o západnú slovenčinu, presnejšie "jazyk uvedenej pamiatky treba hodnotiť ako kultúrny interdialekt západoslovenského typu, v ktorom sa vyskytujú bohemizmy a ktorá je zapísaná českým pravopisom".Kuchar Rudolf, 2009, Žilinská právna kniha (Preklad Magdeburského práva, Zápisy právnych úkonov žilinských mešťanov), 1., Obrazová príloha, 2., Veda, Bratislava. citovaný in: Julia Dudášová-Kriššáková: Slovenské nárečia ako základ pre výskum najstarších dejín slovenského jazyka z metodologického hľadiska. Rozprawy Komisji Językowej ŁTN, t. LXIV, 2017ISSN 0076-0390e-ISSN 2450-9310 

Zdroje

 Literatúra 




Kategória:Dejiny slovenčiny
Kategória:Dejiny Žiliny
Kategória:Kódexy